# *Projekts*

# **LATVIJAS REPUBLIKAS MINISTRU KABINETS**

ieteikumi

**Vienotas apjoma un kvalitātes prasības valsts institūciju biroja telpām**

Izdoti saskaņā ar Valsts pārvaldes iekārtas likuma 72.panta pirmās daļas 2.punktu

1. Ieteikumi nosaka vienotas apjoma un kvalitātes prasības valsts institūciju biroja telpām, kuras papildus ārējos normatīvajos aktos noteiktajam jāņem vērā, gatavojot tehnisko specifikāciju būvprojekta izstrādes iepirkumam un projektēšanas tehnisko uzdevumu būvprojektam pēc kura turpmāk tiek veikti valsts biroja ēku būvniecības, rekonstrukcijas un renovācijas darbi.

2. Ar jēdzienu „biroja telpas” šo ieteikumu izpratnē tiek saprastas telpas, kas tiek izmantotas darījumiem un dažādiem administratīviem mērķiem un kuru būvniecība vai apsaimniekošana tiek nodrošināta no valsts budžeta līdzekļiem. Ar minēto jēdzienu netiek saprastas telpas ar specifisku raksturu (piemēram, tiesu telpas, iestāžu arhīvi, klientu apkalpošanas centri, konferenču centri, ēdināšanas bloki).

3. Valsts biroju ēkas projektē, ievērojot tehniskās prasības, kas ietvertas šo ieteikumu 1.pielikumā.

4. Projektējot valsts biroju ēkas, ņem vērā iespējamību telpās izvietot šo ieteikumu 2.pielikumā norādīto darba vietu aprīkojumu.

5. Faktiskās telpu platības var atšķirties no pielikumos norādītā ne vairāk kā par 20%, nepārsniedzot kopējo aprēķināto telpu platību.

6. Būvprojekti, kuri noteiktā kārtībā akceptēti vai iesniegti akceptam līdz šo ieteikumu spēkā stāšanās dienai un kuru tehniskie risinājumi atbilst attiecīgajā laikposmā spēkā esošo normatīvo aktu prasībām, nav jāpārstrādā atbilstoši šo ieteikumu prasībām. Būvprojektus, kuri izstrādāti, pamatojoties uz plānošanas un arhitektūras uzdevumiem, kas izsniegti līdz šo ieteikumu spēkā stāšanās dienai, var nepārstrādāt atbilstoši šo ieteikumu prasībām.

7. Visus šo ieteikumu 1. pielikumā minētos materiālus iespējams aizvietot ar citiem līdzvērtīgiem materiāliem, kas atbilst ieteikumos minētajiem pēc ilgmūžības, būvizmaksām un ekspluatācijas prasībām un ir ekonomiski pamatoti.

Ministru prezidents V.Dombrovskis

Finanšu ministrs A.Vilks

14.01.2011. 11:00

269

U.Roze

67095634, uldis.roze@fm.gov.lv

G.Kosojs

67024941, gunars.kosojs@vni.lv